НАРЕДБА

за финансово подпомагане на спортната дейност на територията на община Крумовград
ГЛАВА ПЪРВА
ОБЩИ ПОЛОЖЕНИЯ

Чл. 1. (1)Тази наредба определя условията и реда за финансиране и подпомагане от Община Крумовград на спортни организации и туристически дружества, които имат седалище и дейност на територията на община Крумовград, както и на юридически лица с нестопанска цел, регистрирани за осъществяване на общественополезна дейност, които организират и насърчават децата и младежите да се занимават с физическа активност, спорт и спортно-туристическа дейност, със средства, утвърдени от Общински съвет - Крумовград.

 (2) С настоящата наредба се определя и редът за отчитане пред Общински съвет – Крумовград на лицата, получили финансово подпомагане и редът за приемане на отчетите. 

(3) В обхвата на наредбата не попадат дейностите по чл.133, ал.1, т.2 от Закона за физическото възпитание и спорта.

Чл. 2. Наредбата има за цел да създаде условия за практикуване и развитие на физическата активност, физическото възпитание, спорта и спортно-туристическата дейност в съответствие с националната програма по чл. 7, т. 2 от Закона за физическото възпитание и спорта. 

ГЛАВА ВТОРА

УСЛОВИЯ И РЕД ЗА ФИНАНСИРАНЕ

Чл. 3. (1) Кандидати за получаване на финансиране могат да бъдат:

1. спортни организации и туристически дружества, които имат седалище и дейност на територията на община Крумовград;

2. юридически лица с нестопанска цел, регистрирани за осъществяване на общественополезна дейност, които организират и насърчават децата и младежите да се занимават с физическа активност, спорт и спортно-туристическа дейност и имащи седалище и дейност на територията на община Крумовград;

(2) С приоритет се финансират дейности в областта на спорта за всички, както и дейности със значителен благоприятен обществен ефект.

Чл. 4. За финансово подпомагане могат да кандидатстват лицата по чл.3, ал.1 от настоящата наредба, които отговарят на следните условия: 

1. да имат седалище и да развиват дейността си на територията на Община Крумовград; 

2. да нямат финансови задължения към общината и държавата, освен ако е допуснато разсрочване или отсрочване;

3. да са изпълнили задълженията си към общината по предходни договори за финансово подпомагане и/или по договори за ползване на общинска спортна база;

4. да водят счетоводна отчетност, съгласно изискванията на Закона за счетоводството и приложимите  Национални счетоводни стандарти;

Чл. 5. Финансово подпомагане по реда на тази наредба не се предоставя на лицата, които имат право да кандидатсват, когато същите:

1. са получили финансиране от Община Крумовград, но не са изразходвали финансовите средства по предназначение, определено с настоящата наредба;

2. не са спазили или изпълнили задължения към Община Крумовград, в случаите на предоставен им спортен обект по  реда на Наредба за условията и реда за използване на спортните обекти – собственост на Община Крумовград, което е довело до прекратяване на съответния договор;

3. са обявени в несъстоятелност или са в производство за обявяване в несъстоятелност;

4. се намират в ликвидация;

5. имат парични задължения към държавата или Община Крумовград, установени с влязъл в сила акт на компетентен орган.

Чл. 6. Исканията за финансово подпомагане трябва да съдържат

1.
Декларация, съгласно Приложение № 2 от наредбата; 

2.
„Финансов отчет за изминалата година”, съгласно Приложение № 3 от наредбата;

3.
Проект за финансово подпомагане, съгласно чл.7 от наредбата, съдържащ  Проектобюджет (Приложение №4) и Финансов план с обосновка за размера на исканите средства (Приложение №5);

4.
Удостоверение за актуално състояние, издадено от ТРРЮЛНЦ или БУЛСТАТ при Агенция по вписванията;

5.
Заверено копие на документ, удостоверяващ наличие на разплащателна сметка, издадена от съответната банка на името на кандидата;

6.
Удостоверения за липса на задължения към държавата и към общината;

7.
Списък на състезателите, заверен от съответния кандидат, участващи в активна спортна дейност;

8.
Копие от сключен договор за ползване на общински или друга спортна база (ако кандидатът ползва такава).

           Чл. 7. Проектите за финансово подпомагане трябва да съдържат:
1. основна цел и конкретни цели;

2. описание на дейностите и срокове за изпълнението им;

3. очаквани резултати от реализацията на проекта;

4. финансов отчет за предходно получено финансово подпомагане;

4. проектобюджет;

4. финансов план с обосновка за размера на исканите средства;

5. размер на предвидените собствени средства.

Чл. 8. (1) Исканията за финансово подпомагане, съгласно Приложение № 1 към настоящата наредба, ведно с всички посочени в него документи, придружени с проектите за финансово подпомагане, отнасящи се за предстоящата календарна година, трябва да постъпят в деловодството на Община Крумовград до края на последния работен ден на месец декември на настоящата година.

(2) Искания за финансово подпомагане, подадени без проекти за финансово подпомагане  се оставят без разглеждане от комисията и кандидатите се уведомят писмено затова от кмета на община Крумовград.

(3) (нова – Решение № 584 по Протокол № 32 от 30.09.2026 г. на Общински съвет – Крумовград) По изключение от срока по ал. 1, лицата по чл. 3, ал. 1 могат да подават искания за финансово подпомагане и през текущата календарна година, при условие че по бюджета на Община Крумовград за текущата година е наличен свободен и неангажиран бюджетен ресурс за подпомагане на спортната дейност. Исканията се разглеждат по реда на чл. 9 и чл. 10 при спазване на изискванията на чл. 6 и чл. 7 от наредбата и приложимите правила за минималните помощи.

          Чл. 9. (1) Постъпилите искания за финансово подпомагане, придружени с проектите за финансово подпомагане се разглеждат от комисия, назначена със заповед на кмета на община Крумовград.

(2) (изм., Решение № 584 по Протокол № 32 от 30.09.2026 г. на Общински съвет – Крумовград) Искания и проекти, постъпили след срока по чл. 8, ал. 1, с изключение на исканията, подадени по реда на чл. 8, ал. 3, се оставят без разглеждане от комисията, за което кандидатът се уведомява писмено от кмета на Община Крумовград.
(3) Комисия по ал.1 извършва преценка на всяко от подаденото в срок искане за финансово подпомагане, придружено с проектите за финансово подпомагане и прави мотивирано предложение до кмета на община Крумовград за одобряване или неодобряване на исканията, както и за размера на финансовите средства, които да бъдат предоставени.

(4) Комисията съобразява размера на отпусканите финансови средства с размера на целевите разходи, предвидени в бюджета на Община Крумовград за финансово подпомагане на спортни клубове, като с приоритет се финансират дейности в областта на спорта за всички, както и дейности със значителен благоприятен обществен ефект.

(5) Въз основа на предложението на комисията, кметът на община Крумовград внася докладна записка до Общински съвет – Крумовград. 

Чл. 10. (1) Общински съвет – Крумовград приема решение с което:

1. одобрява искането за финансово подпомагане и финансира изцяло предложения проект за финансово подпомагане;

2. одобрява частично искането за финансово подпомагане и финансира частично предложения проект за финансово подпомагане;

3. не одобрява искането за финансово подпомагане и отказва финансово подпомагане.

(2) Въз основа на решението по ал.1, т.1 и 2, Кметът на община Крумовград сключва договори за финансово подпомагане, в съответствие с чл.11 от настоящата наредба. Договорите съдържат условията за финансово подпомагане, взаимните задължения и отговорности и реда за изразходване и отчитането на предоставените финансови средства.

Чл. 11. (1)Дейностите, които може да се подпомагат финансово от Община Крумовград са:  

1. организиране и провеждане на занимания със спорт, спортно-туристическа дейност и физически упражнения;  

2. организиране и провеждане на спортни и спортно-туристически прояви и състезания на територията на страната;  

3. участие в спортни и спортно-туристически прояви и състезания на територията на страната и в чужбина; 

 4. подготовка и възстановяване на спортисти;  

5. дейностите по чл. 128, ал. 1, т. 2 – 6 от Закона за физическото възпитание и спорта

(2) Финансовото подпомагане на дейностите по ал. 1, т. 1 - 4 е свързано със:  

1. осигуряване на спортни уреди, пособия и екипировка;  

2. обезпечаване на ползването и поддръжката на спортни обекти и консумативи, свързани със спецификата на съответния вид спорт;  

3. осигуряване на възнаграждения на спортни специалисти, на медицински и помощен персонал и на съдийски състави;  

4. застраховки и разходи за участие в спортни прояви и състезания, такси за провеждане на състезания или участие в тях;  

5. процеса на подготовка и възстановяване на спортисти;  

6. процеса по организация на спортните и спортно-туристическите прояви и състезания;  

7. обезпечаване на награди - купи, медали, плакети, грамоти. 

Чл. 12. Общата сума за финансово подпомагане на лицата по чл.3, ал.1 от настоящата наредба се утвърждава ежегодно с приемането на бюджета на Община Крумовград за текущата година.

(1) (нова с решение № 176 от Протокол №10/ 30.08.2024 г.) В случаите по чл.10, ал.1, т.1 и т.2 от настоящата наредба, сумите за финансово подпомагане на лицата по чл.3, ал.1 от настоящата наредба се утвърждават ежегодно с приемането на бюджета на Община Крумовград за текущата година
 (2) (нова с решение № 176 от Протокол №10/ 30.08.2024 г.) В случаите по чл.10, ал.1, т.2 от настоящата наредба, когато общинският съвет частично е одобрил искането за финансово подпомагане и частично е финансирал предложения проект за финансово подпомагане, поради липса на финансови средства, остатъкът от първоначално исканата сума или части от нея могат да бъдат  предоставени на лицата по чл.3, ал.1 от настоящата наредба при наличие на законовите предпоставки за актуализиране на бюджета на Община Крумовград и след приемане на решение за актуализация на бюджета на Община Крумовград за текущата година
ГЛАВА ТРЕТА

РЕД ЗА ОТЧИТАНЕ И ПРИЕМАНЕ НА ОТЧЕТИТЕ

Чл. 13. (1) Лицата, на които са предоставени средства за финансово подпомагане въз основа на сключен договор, изразходват финансовите средства, в съответствие със сключения договор и одобрения проект.

(2) Лицата по ал. 1 представят в деловодството на Община Крумовград отчети (Приложение № 3)  за изпълнение на дейностите, за които е предоставено финансовото подпомагане, и за изразходването на получените средства, придружен с разходооправдателни документи - копия на фактури, платежни нареждания, разходни касови ордери и други счетоводни документи, заверени с „вярно с оригинала" и подпис от лицето представляващо лицето.

(3) Видът, съдържанието и сроковете за представяне на отчетите и придружаващите ги документи са съгласно договорите по чл. 10, ал. 2.

(4) Кметът на община Крумовград може да изисква допълнителна информация и документи, свързани с финансираните дейности.

(5) Отчетите се одобряват и приемат от Общински съвет – Крумовград.

Чл. 14. (1) Всички разходно-оправдателни документи трябва да бъдат попълнени съгласно изискванията на Закона за счетоводството.

 (2) При плащане в брой от лицата по чл. 13, ал.1, задължително всяка фактура трябва да бъде придружена с фискален бон. Фискален бон, представен без фактура, не се признава за разход. При плащане по банков път, се представя копие от платежно нареждане. 

(3) Всички разходно-оправдателни документи трябва да са в рамките на продължителността на отчетния период, за който се отнасят. Разходи, извършени извън съответния период не се признават.

Чл. 15. Когато се установи, че лице по чл. 13, ал. 1 е изразходвало не по предназначение предоставените му средства или са налице неусвоени средства, Кметът на община Крумовград уведомява лицето, получило финансово подпомагане, за констатираното и отправя покана за възстановяване на съответните средства. Получените средства се възстановяват ведно със законната лихва считано от датата на изплащането им от Община Крумовград.

Чл. 16. Когато лице по чл. 13, ал. 1 не представи окончателен отчет за изпълнение на дейностите и/или изразходване на получените финансови средства и/или придружаващите ги документи в срока за представянето им, предвиден в договора за финансово подпомагане, то дължи връщане в пълен размер на получените финансови средства ведно със законната лихва считано от датата на изплащането им от Община Крумовград.

   РАЗДЕЛ  ПЕТИ

КОНТРОЛ И САНКЦИИ

Чл. 17. Община Крумовград, чрез длъжностни лица,  определени със Заповед на кмета на Община Крумовград упражнява контрол върху изразходването на средствата, отпуснати от Общината, като има право да изисква всички необходими счетоводни документи, информация за дейността, както и да извършва проверки на място. 

Чл. 18. Лицата по чл.13, ал.1 от настоящата наредба  губят правото си на финансово подпомагане по тази Наредба за срок от една година в случаите на: 

1. Констатиране на незаконосъобразно и нецелесъобразно изразходване на предоставените му финансови средства;

2. Непредставяне на финансов отчет, в определения с договора по чл.10, ал.2 срок;
3. Финансови нарушения и/или задължения към държавата и общината, установени от съответния компетентен орган, с изключение на задължения по невлезли в сила актове, както и разсрочени, отсрочени или обезпечени задължения;

4. Представяне на документи с невярно съдържание и/или деклариране на неверни и/или неточни данни при подаване на документите за кандидатстване и/или недобросъвестно представени документи и/или неверни данни от настоящата Наредба, както и несъответствие на реално извършените разходи с представените документи.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Тази наредба се издава на основание чл. 21, ал. 2 във връзка с ал. 1, т. 23 от Закона за местното самоуправление и местната администрация , чл. 133, ал.4 от Закона за физическото възпитание и спорта и чл. 8 от Закона за нормативните актове; приета е с Решение № 607 по Протокол № 38/21.09.2022 г. на Общински съвет Крумовград и влиза в сила от датата на разгласяването й на интернет страницата на Община Крумовград; изм. с решение № 176 от Протокол №10/ 30.08.2024 година. 
§ 2. Изпълнението и контролът по тази Наредба се осъществяват от Кмета на Община Крумовград или от определени от него длъжностни лица.

§ 3. Финансовото подпомагане се осъществява при спазване на правилата за държавните помощи по Закона за държавните помощи (обн., ДВ, бр. 85 от 24.10.2017 г.).
§ 4. (нов, Решение № 584 по протокол № 32 от 30.09.2026 г.) Тази Наредба за изменение и допълнение на Наредбата за финансово подпомагане на спортната дейност на територията на община Крумовград е приета с Решение № 584 по Протокол № 32 от 30.09.2026 г. на Общински съвет – Крумовград и влиза в сила от датата на разгласяването ѝ на официалната интернет страница на Община Крумовград.“

 










Приложение № 1
ДО

КМЕТА НА ОБЩИНА КРУМОВГРАД
ИСКАНЕ
за финансово подпомагане от  ......................................................................................................

       УВАЖАЕМА ГОСПОЖО КМЕТ,
Моля, представляваната/ното от мен организация/сдружение ………………………… с ЕИК …………………. Със седалище и адрес на управление ……………………………. да бъде одобрена за финансиране за ..................... година по реда на Наредбата за финансово подпомагане на спортната дейност на територията на Община Крумовград.
Прилагам следните изискуеми по горепосочената Наредба документи:

1. Декларация, съгласно Приложение № 2 от наредбата; 

2. „Финансов отчет за изминалата година”, съгласно Приложение № 3 от наредбата;
3. Проект за финансово подпомагане, съгласно чл.6 от наредбата, съдържащ  Проектобюджет (Приложение №4) и Финансов план с обосновка за размера на исканите средства (Приложение №5);

4. Удостоверение за актуално състояние, издадено от ТРРЮЛНЦ или БУЛСТАТ при Агенция по вписванията;
5. Заверено копие на документ, удостоверяващ наличие на разплащателна сметка, издадена от съответната банка на името на спортния клуб;

6. Удостоверения за липса на задължения към държавата и към общината;

7. Списък на състезателите, заверен от съответния кандидат, участващи в активна спортна дейност;

8. Копие от сключен договор за ползване на общински или друга спортна база. (ако клубът ползва наета такава).
                                    С уважение:.......................................
                                                                                                                         (подпис и печат)
       Приложение № 2
Д Е К Л А Р А Ц И Я

Подписаният: .................................................................................................................................

                                                  (име, презиме, фамилия)

Председател на Спортен клуб: ...................................................................................................

С адрес на управление: ...............................................................................................................

                                                  (към датата на подаване на заявлението)

Телефон за връзка: .....................................     Е – mail:............................................................



       ДЕКЛАРИРАМ, че:

1. Данните, посочени в приложените към заявлението документи, са верни и пълни.
2. Състезателите на спортния клуб, с изключение на националните състезатели по съответния спорт във възрастова група мъже/жени, водят тренировъчен или учебен процес на територията на Община Крумовград.
3. Състезателите са преминали задължителни начални, периодични и предсъстезателни медицински прегледи съгласно чл. 44, ал. 1 и ал. 3 от Закона за физическото възпитание и спорта и чл. 62-66 от Правилника за прилагане на Закона за физическото възпитание и спорт.
4. Спортният клуб отговаря на условията по чл. 4 и не са налице пречки за финансово подпомагане по чл.5 от Наредбата.
5. Спортният клуб се задължава да уведоми Община Крумовград в 7 - дневен срок при настъпване на промяна на декларираните с настоящата декларация данни.

            


 Председател на спортен клуб:.......................................

                                                                  



  (подпис и печат)

Дата: ………………..


гр. Крумовград

Приложение № 3
ФИНАНСОВ ОТЧЕТ ЗА 20..... ГОДИНА

НА  ...........................................................................................................

Съгласувал:........................

                       (подпис)

(............................................................................)

Председател на спортен клуб:.......................................

	ФИНАНСОВ ОТЧЕТ ЗА ИЗМИНАЛАТА 20..... ГОДИНА:

	1
	Получено финансиране от лицензираната спортна федерация, в която членува клуба
	Х
	

	2
	Приходи от членски внос и такси, събирани от клуба по решение на Клубното ръководство

Размерът на месечната такса за 20... г. е  ............лв.(..............................) и се събира за .......... месеца.
	Х
	

	3
	Приходи от събрани такси и др. подобни от общински обекти, които му са предоставени от Община Крумовград
	Х
	

	4
	Разпределени и получени средства от общинския бюджет
	Х
	

	5
	Получени дарения
	Х
	

	6
	Допълнително финансиране от общинския бюджет
	Х
	

	7
	Други приходи (спонсорство и др.)
	Х
	

	8
	Остатък към 31.12. на предходната година
	Х
	

	ОБЩО ПРИХОДИ:
	Х
	

	9
	Изразходвани средства за участие в спортни състезания
	
	Х

	10
	Изразходвани средства за спортна екипировка, спортни уреди и пособия
	
	Х

	11
	Изразходвани средства за хонорари
	
	Х

	12
	Изразходвани средства за награди и премии на изявени състезатели
	
	Х

	13
	Други разходи
	
	Х

	ОБЩО РАЗХОДИ:
	
	Х

	Наличност към 31.12. на изминалата 20.... година


	

	Приложения: (разходоправдателни документи)
	


                                                                              Изготвил: ...................................

                                                                                                             (подпис на представителя)

                                                                                                  .................................................

                                                                                                              (подпис на счетоводителя)

...............20….. год.

Гр. Крумовград

Приложение № 4
ПРОЕКТОБЮДЖЕТ ЗА 20..... ГОДИНА

НА  ...........................................................................................................
	                   ПРОЕКТОБЮДЖЕТ ЗА  20............... ГОДИНА

	1
	Очаквани приходи от лицензираната спортна федерация, в която членува клуба
	Х
	

	2
	Очаквани приходи от такси, събирани от клуба по решение на Клубното ръководство
	Х
	

	3
	Очаквани приходи събрани такси и др. подобни от общински обекти, които клуба стопанисва и му са предоставени за издръжка.
	Х
	

	4
	Прогнозни средства от общинския бюджет
	Х
	

	5
	Прогнозни дарения
	Х
	

	6
	Очаквано допълнително финансиране от общинския бюджет, включително и финансиране за ремонт 
	Х
	

	7
	Други очаквани приходи
	Х
	

	
	ОБЩО ОЧАКВАНИ ПРИХОДИ:
	Х
	

	8
	Необходими средства за участие в спортни състезания 
	
	Х

	9
	Необходими средства за спортна екипировка, спортни уреди и пособия 
	
	Х

	10
	Необходими средства за хонорари
	
	Х

	11
	Прогнозни награди и премии на изявени състезатели
	
	Х

	12
	Други прогнозни разходи
	
	Х

	ОБЩО ПРОГНОЗНИ РАЗХОДИ:
	
	Х


Забележка: При представяне на финансовия отчет данните в отчета са за изминалата година, проектобюджета е за цялата предстоящата година.

                                                                              Изготвил: ...................................

                                                                                                             (подпис на представителя)

...............20….. год.

Гр. Крумовград
Приложение № 5
ФИНАНСОВ ПЛАН ЗА ДЕЙНОСТТА ПРЕЗ 20.... ГОДИНА

НА  ...........................................................................................................

ПЛАНИРА СЕ ИСКАНАТА СУМА КАТО СУБСИДИЯ ОТ ОБЩИНАТА:………. ЛВ.

1. Средства за участие в спортни състезания:

	Състезание
	Вид
	Индикативен месец на провеждане
	Брой участници от клуба
	Необходими средства

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


2. Средства за спортна екипировка, спортни уреди и пособия:

	Наименование на екипировка, уред, пособие
	Брой 
	Единична цена
	Обща сума
	Индикативен месец на закупуване

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


3. Други разходи, свързани със спортната дейността на клуба: .................................. лв.

	Вид
	Брой 
	Единична цена
	Обща сума
	Индикативен месец на разхода

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


Обща сума ...................................лв. 
                                                                              Изготвил: ...................................

                                                                                                             (подпис на представителя)

...............20….. год.

Гр. Крумовград

